4 
En Blok af graa, haard, glimmerrig Sandstenskifer med daarlig 
bevarede Hyoliter, funden paa Stranden ved Vestergaard i den nord¬ 
lige Del af Langeland, bør maaske ogsaa henføres til nedre Kambrium. 
Stenarten minder noget om haardere Varieteter af Cardiol askiferen i 
Skaane, hvorfor en yngre Alder ogsaa kan tænkes. 
2. Mellemste Kambrium. 
Af Paradoxidesetagens Aflejringer er der kun fundet en eneste 
Blok, nemlig en graalig gul Sandstenskifer med Fragmenter af 
Paradoxides Tessini Brgn. Stenarten er tildels forvitret og løsere 
samt mere rødlig. Blokken er funden i Nærheden af Høbbedgaard, 
ca. 5 km NV. for Faaborg. 
Hjemsted: Öland. 
3. Øvre Kambrium. 
Blokke af Olenusetagens Antrakonit synes ikke at være særlig 
sjældne indenfor det paagældende Omraade; af Alunskifer er der 
kun fundet et enkelt Stykke. 
Af den ældste Del med Olenus s. str. kender man et Stykke 
brunliggraa Antrakonit med Olenus truncatus Brünn, fra Grusgraven 
i Fattigbakke ved Rudkjøbing og et Stykke af en lignende, dog 
noget mørkere Antrakonit (funden 1898 af Prof. Ussing og tilhørende 
Mineralogisk Museum) med 0. truncatus og Agnostus pisiformis L., var. 
socialis Tbg. fra en Grusgrav ved Hinemølle nær ved Rudkjøbing. 
Den derpaa følgende Del af Etagen, som indeholder Parabolina, er 
repræsenteret af en Blok Alunskifer med Orthis lenticularis Wahl., 
funden paa Stranden ved Snøde Øre paa Østsiden af Langelands nord¬ 
lige Del. 
Af det øverste Kambrium er der fundet Antrakonit med Peltura 
scarabæoides Wahl, paa Stengade Strand, Østkysten af Langeland. 
Antrakon^ som foruden Peltura indeholder Sphærophthalmus sp., 
er funden ved Bagnkop paa Sydenden af Langeland og ved Blangs- 
have i Nærheden af Rudkjøbing. 
Af Antrakonit uden Forsteninger, som dog sikkert tilhører øvre 
Kambrium, har man fundet to Stykker paa Stranden ved Bagnkop. 
Som Hjemsted tor disse øvrekambriske Blokke kan man nærmest 
tænke sig det sydøstlige Skaane og Bornholm, men det er ogsaa 
muligt, at de stammer fra den sydlige Del af Öland, hvor Olenus- 
etagen ogsaa er udviklet. Enkelte af disse Antrakoniter har en 
lysere, noget brunlig Farve, der ikke findes hos Antrakoniten fra 
samme Niveau i Skaane og paa Bornholm, men derimod paa Öland. 
